Lal K. Advani
Store norske leksikon,Historie,Verdens historie og samtidshistorie,Asia,Indias historie,Indias samtidshistorie
Lal K. Advani, indisk politiker. Han var med på å starte det ytterliggående hindupartiet Bharatiya Janata Party (BJP), og var Indias visestatsminister fra 2002 til 2004. Advani var en agitatorisk drivkraft bak BJPs kraftige vekst i 1990-årene.
Advani ble født i Karachi og virket som journalist etter juridisk utdannelse. Han var leder for hindupartiet Bharatiya Jana Sangh (senere BJP) i 1973–1977, og satt i fengsel under unntakstilstanden i 1975–1977. I 1977–1979 var Advani informasjonsminister under statsminister Morarji Ranchhodji Desai. Advani var generalsekretær for BJP i perioden 1980–1986, og partiformann i periodene 1986–1990, 1993–1998 og 2004–2005.Ved raseringen av moskeen i Ayodhya i desember 1992 var Advani til stede og ble arrestert. Han var innenriksminister i Vajpayee-regjeringen fra 1998 til 2004. Han ble utnevnt til visestatsminister i 2002, og ble allment betraktet som regjeringens mektigste mann. Les mer i Store norske leksikon Indias historie Indias samtidshistorie BJP